ચાઇનાની વિશાળકાય ઈ-કોમર્સ કંપની અલીબાબાના કો-ફાઉન્ડર અને ચીફ જેક માએ રિટાયરમેન્ટની ઘોષણા કરી છે. એક દિવસ પછી એટલે કે સોમવારે 10 સપ્ટેમ્બરના રોજ પોતાના બર્થડેના દિવસે જેક પોતાની કંપનીમાંથી નિવૃત્તિ લેશે. અલીબાબા શરુ કરતા પહેલા ટીચર રહેલા જેક મા ફરીથી શિક્ષણ ક્ષેત્રે જોડાશે અને તેના દ્વારા માનવ સેવાનુ કામ કરવાની ઈચ્છા હોવાનું તેમણે જાહેર કર્યું છે. એક સામાન્ય શિક્ષકથી એશિયાના સૌથી અમીર વ્યક્તિ સુધીનો પ્રવાસ ખેડવાનાર જેક માનું જીવન ખૂબ જ પ્રેરણાદાયક છે.